สธ. ประชุมระบบวิดีโอคอนเฟอร์เรนส์ ติดตามพายุโซนร้อนปาบึก พบ 2 รพ.ได้รับผล กระทบหนัก
สธ. ประชุมระบบวิดิโอคอนเฟอร์เรนส์ ติดตามพายุโซนร้อนปาบึก พบ 2 รพ.ได้รับผลกระทบหนัก ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวในการประชุมระบบเทเลคอนเฟอร์เรนส์ ติดตามสถานการณ์พายุ ปาบึก ว่า แม้ว่าทางกรมอุตุนิยมวิทยา จะรายงานสถานการณ์ พายุ ปาบึก จะค่อยๆ อ่อนกำลังเป็นดีเปรสชั่น แต่ก็ได้ส่งผลกระทบในหลายพื้นที่ โดยที่จังหวัดนครศรีธรรมราช พบว่า มีฝนตกหนักอย่างต่อเนื่องและเกิดผลกระทบใน 6 อำเภอ โดยเฉพาะที่อำเภอปากพนัง ฝนตก ลมแรง เกิดต้นไม้หักโค่น ไฟฟ้าดับ มีบ้านเรือนประชาชนได้รับความเสียหาย และที่ รพ.ปากพนัง เกิดน้ำท่วมขังสูง 100 เซนติเมตร ทำให้รถรับ-ส่งต่อผู้ป่วย จมน้ำ ซึ่งได้มีการขอกำลังทหารมาช่วยเหลือในการส่งต่อผู้ป่วยแทนและมีการลำเลียงผู้ป่วยหนัก 8 คน ไปรักษายัง รพ. นครศรีธรรมราช  และได้มีการนำทีมแพทย์ บางส่วนไปประจำยังจุดศูนย์อพยพแล้ว จากการสอบถาม รพ. นครศรีธรรมราช พบว่า ในพื้นที่ยังคงมีฝนตกและลมพัดแรง ส่งผลให้ต้นไม้ใหญ่หักโค่น โดนเสาไฟฟ้าหัก รวม 3 ต้น เกิดไฟฟ้าดับ ขณะนี้รพ.ได้ใช้การปั่นไฟฟ้าสำรอง ซึ่งมีน้ำมันเชื้อเพลิงสำรองไว้เพียงพอและยังสามารถเปิดให้บริการผู้ป่วยได้ตามปกติ โดยมีผู้ป่วยใน 800 คน ผู้ป่วยในห้องฉุกเฉินวิกฤต 70 คน  ขณะเดียวกันก็พบปัญหาว่า ผู้ป่วยนอกที่มารับบริการใน รพ. เมื่อเผชิญกับปัญหา พายุฝนไม่สามารถเดินทางกลับบ้านได้ ทาง รพ. ได้เปิดให้เป็นศูนย์พักพิงชั่วคราว ให้กับประชาชนรวม 100 คน ซึ่งขณะนี้อาหารน้ำดื่มยังมีเพียงพอ